b'\n_START_ARTICLE_\nPok\xc3\xa9mon X at Y\n_START_SECTION_\nBuod\n_START_PARAGRAPH_\nKatulad ng mga dating laro ng Pok\xc3\xa9mon, ang manlalaro ay gaganap bilang isang tagasanay na maglalakbay sa buong rehiyon, manghuhuli ng mga nilalang na ang tawag ay Pok\xc3\xa9mon at gagamitin ang mga ito upang makipag-laban sa iba pang mga tagasanay. Sa kauna-unahan ng serye, ang mismong laro, kasama na ang mga paligid, manlalaro at pakikipaglaban sa loob ng laro ay nakapresenta na ng buong 3D na grapika. Sa mga larong ito ay magpapakilala ito ng mga bagong uri ng Pok\xc3\xa9mon kasama na ang tatlong bagong pansimulang Pok\xc3\xa9mon; ang mukhang tsipmank na grass-type na si Chespin (Harimaron (\xe3\x83\x8f\xe3\x83\xaa\xe3\x83\x9e\xe3\x83\xad\xe3\x83\xb3)), ang mukhang asong lobo na fire-type na si Fennekin (Fokko (\xe3\x83\x95\xe3\x82\xa9\xe3\x83\x83\xe3\x82\xb3)) at ang mukhang palaka na water-type na si Froakie (Keromatsu (\xe3\x82\xb1\xe3\x83\xad\xe3\x83\x9e\xe3\x83\x84)). Ang dalawang iba pang Pok\xc3\xa9mon na ipinakita sa anunsiyong trailer ay sina Xerneas (\xe3\x82\xbc\xe3\x83\xab\xe3\x83\x8d\xe3\x82\xa2\xe3\x82\xb9 Zeruneasu) at Yveltal (\xe3\x82\xa4\xe3\x83\x99\xe3\x83\xab\xe3\x82\xbf\xe3\x83\xab Iberutaru) na magsisilbing legendary Pok\xc3\xa9mon sa mga larong ito. Matapos mailabas ng trailer, sabi ng mga tagapatnugot sa GamesRadar ay ang rehiyon dito ay parang ibabase sa bansang Pransiya dahilan ng mga nakitang landmark sa mga larong ito na Toreng Eiffel at Palasyo ng Versailles. Noong 14 Pebrero 2013 inanunsiyo ng Nintendo sa dalawang opisyal na websayt ng mga larong ito ang bagong pagbabagong anyo ni Eevee na si Sylveon (\xe3\x83\x8b\xe3\x83\xb3\xe3\x83\x95\xe3\x82\xa3\xe3\x82\xa2 Ninfia) na hindi pa binuking kung anong uri nito at saan ito magpapakita sa mga laro._NEWLINE_Noong 31 Marso 2013 sa episodyo ng Pok\xc3\xa9mon Smash!, ang direktor ng mga laro na si Junichi Masuda ay sinabi na ang sa susunod na episodyo ng palabas ay magpapakilala sila ng isang bagong Pok\xc3\xa9mon na hindi pa nakikilala. Sa episodyo noong 6 Abril 2013 ay ipinakita na nila ang bagong Pok\xc3\xa9mon sa pamamagitan ng pagpapakita ng Pok\xc3\xa9mon sa loob ng laro pero hindi pa nila sinasabi ang pangalan nito; sinabi sa mga opisyal na websayt ng mga larong ito na ang Pok\xc3\xa9mon na ito ay merong relasyon kay Mewtwo. Ang "Mayo 2013" isyu sa magasin ni CoroCoro ay kinumpirma na ito ay isang bagong alternatibong anyo ni Mewtwo at ito rin ay maitatampok sa paparating na pelikulang ExtremeSpeed Genesect: Mewtwo Awakens._NEWLINE_Ang Hunyo 2013 isyu sa magasin ni CoroCoro ganundin ang mga internasyunal na websayt ng mga larong ito ay nagsimula ng magbuking ng ilang mga impormasyon sa mga laro noong 15 Mayo 2013. Ang rehiyon ng mga larong ito ay ang hugis bituin na Kalos Region (\xe3\x82\xab\xe3\x83\xad\xe3\x82\xb9\xe5\x9c\xb0\xe6\x96\xb9 Karosu-chih\xc5\x8d), kasama na ang magsisilbing gitnang lungsod nito na Lumiose (Miare City (\xe3\x83\x9f\xe3\x82\xa2\xe3\x83\xac\xe3\x82\xb7\xe3\x83\x86\xe3\x82\xa3 Miare Shiti)). Sinabi rin rito na ang mga manlalaro ay maaring ibahin ang suot at buhok ng kanilang tauhan na may maraming opsiyon para sa kulay ng buhok at balat. Meron ding bagong apat na Pok\xc3\xa9mon na inanunsiyo: na sila Helioptile (Erikiteru (\xe3\x82\xa8\xe3\x83\xaa\xe3\x82\xad\xe3\x83\x86\xe3\x83\xab)) na isang Electric/Normal-type, ang Normal/Flying-type na si Fletchling (Yayakoma (\xe3\x83\xa4\xe3\x83\xa4\xe3\x82\xb3\xe3\x83\x9e)), ang Fighting-type na si Pancham (Yanchamu (\xe3\x83\xa4\xe3\x83\xb3\xe3\x83\x81\xe3\x83\xa3\xe3\x83\xa0)), at Grass-type na si Gogoat (\xe3\x82\xb4\xe3\x83\xbc\xe3\x82\xb4\xe3\x83\xbc\xe3\x83\x88 G\xc5\x8dg\xc5\x8dto)._NEWLINE_Noong 11 Hunyo 2013 sa E3, ang Nintendo ay naglabas ulit ng panibagong presentasyon para sa Nintendo Direct na kung saan itatampok nila ang bagong trailer ng mga larong ito. Sa trailer na ito ay ipinakilala nila ang dalawang panibagong Pok\xc3\xa9mon at ang bagong Fairy Type (\xe3\x83\x95\xe3\x82\xa7\xe3\x82\xa2\xe3\x83\xaa\xe3\x83\xbc\xe3\x82\xbf\xe3\x82\xa4\xe3\x83\x97 Fear\xc4\xab Taipu) Pok\xc3\xa9mon na kung saan ipinakita nila ito sa mga Pok\xc3\xa9mon na sina Sylveon, Jigglypuff, Marill, at Gardevoir na mabisang panlaban sa dragon-type Pok\xc3\xa9mon. Ang bagong Pok\xc3\xa9mon-Amie (Pok\xc3\xa9Parler (\xe3\x83\x9d\xe3\x82\xb1\xe3\x83\x91\xe3\x83\xab\xe3\x83\xac Pokeparure)) na katangian ay ipinakilala rin na kung saan pinapayagan ang mga manlalaro na gumawa ng mabubuting pakikisalamuha sa kanilang mga Pok\xc3\xa9mon upang tumaas pa ang kaligayahan nito.\n_START_SECTION_\nPagsasagawa\n_START_PARAGRAPH_\nAng Pok\xc3\xa9mon X at Pok\xc3\xa9mon Y ay unang binuking ng Nintendo sa Nintendo Direct na bidyo noong 8 Enero 2013, kasama na ang unang pakitang paglalaro. Sila ang mga kauna-unahang laro ng Pok\xc3\xa9mon sa pangunahing serye ng laro na ilalabas para sa Nintendo 3DS. Plano ng Nintendo na ilabas ang mga larong ito ng sabay-sabay sa Hapon, Hilagang Amerika, Europa at Australia sa Oktubre 2013.'